CELEX: C2005/045/06
Language: da
Date: 2005-02-19 00:00:00
Title: Domstolens dom (Store Afdeling) af 14. december 2004 i sag C-434/02, Arnold André GmbH og Co. KG mod Landrat des Kreises Herford (anmodning om præjudiciel afgørelse fra Verwaltungsgericht Minden) (Direktiv 2001/37/EF — fremstilling, præsentation og salg af tobaksvarer — artikel 8 — forbud mod markedsføring af tobaksvarer, som indtages oralt — gyldighed)

19.2.2005   
            
            
               DA
            
            
               Den Europæiske Unions Tidende
            
            
               C 45/4
            
         
      DOMSTOLENS DOM
   
   (Store Afdeling)
   af 14. december 2004
   i sag C-434/02, Arnold André GmbH og Co. KG mod Landrat des Kreises Herford (anmodning om præjudiciel afgørelse fra Verwaltungsgericht Minden) (1)
   
   (Direktiv 2001/37/EF - fremstilling, præsentation og salg af tobaksvarer - artikel 8 - forbud mod markedsføring af tobaksvarer, som indtages oralt - gyldighed)
   (2005/C 45/06)
   Processprog: tysk
   I sag C-434/02, angående en anmodning om præjudiciel afgørelse i henhold til artikel 234 EF, indgivet af Verwaltungsgericht Minden (Tyskland) ved afgørelse af 14. november 2002, indgået til Domstolen den 29. november 2002, i sagen Arnold André GmbH og Co. KG mod Landrat des Kreises Herford, har Domstolen (Store Afdeling), sammensat af præsidenten, V. Skouris, afdelingsformændene P. Jann, C.W.A. Timmermans og K. Lenaerts samt dommerne C. Gulmann, J.-P. Puissochet, N. Colneric, s. von Bahr og J.N. Cunha Rodrigues (refererende dommer); generaladvokat: L.A. Geelhoed; justitssekretær: assisterende justitssekretær H. von Holstein, derefter ekspeditionssekretær M.-F. Contet, den 14. december 2004 afsagt dom, hvis konklusion lyder således:
   Gennemgangen af det forelagte spørgsmål har intet frembragt, der kan rejse tvivl om gyldigheden af artikel 8 i Europa-Parlamentets og Rådets direktiv 2001/37/EF af 5. juni 2001 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobaksvarer.
   
      (1)  EUT C 44 af 22.2.2003.